### 17.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-350370

Opgørelse af stormskader 2017

Sidst i december 2016 og først i januar 2017 var der flere
storme, og særligt stormen i januar 2017 medførte højvandsstigning.
Omkostningerne til udbedring af skaderne på vej- og parkområdet og de kommunale
havne er indtil videre afholdt på de respektive driftsbudgetter. Pt. er
omkostningerne på de to områder samlet opgjort til cirka 0,51 mio. kr. Til
udvalgets møde den 30. november 2017 vil der blive fremlagt en sag med samlet
opgørelse over omkostningerne.

Projektforslag for fjernvarme - ringforbindelse via
[adresse]

Plan, Byg og Miljø har den 1. november 2017 sendt
projektforslag for fjernvarme - ringforbindelse via [adresse] - i
offentlig høring (jf. bek. om godkendelse af projekter for kollektive
varmeforsyningsanlæg). Projektforslaget er fremsendt af Kalundborg Forsyning
A/S og omhandler etablering af en hovedledning fra [adresse] til Alf Christensen
[adresse], som kompletterer det eksisterende ledningsnet til en
ringforbindelse.

De samfundsmæssige og brugerøkonomiske beregninger viser, at
projektforslaget med etablering af ny hovedleding er det mest fordelagtige i
forhold til at anskaffe og efterfølgende tilslutte en mobil varmecentral til
fjernvarmenettet, når der skal foretages renoveringer.

Projektforslaget er i høring frem til den 28. november og
vil blive forelagt til Teknik- og miljøudvalgets godkendelse på mødet den 30.
november 2017.

Forespørgsel om ny lokalplan for boligområde ved
Parallelvej, [adresse]

Et område mellem [adresse] og [adresse] i [adresse] er omfattet
af Lokalplan 3.20, der udlægger området til hhv. parcelhuse og tæt-lav
boligbebyggelse. Der er endnu ikke kommet gang i udbygningen af området. Et
lokalt entreprenørfirma har nu rettet henvendelse til Plan, Byg og Miljø og
forespurgt om muligheden for at opføre en tæt-lav boligbebyggelse med fælleshus
på den del af området der i den nuværende lokalplan er udlagt til parcelhuse.
Det forudsætter, at der udarbejdes et tillæg til kommuneplanen og en ny
lokalplan.

Plan, Byg og Miljø afventer nu en nærmere beskrivelse af
projektet, herunder den overordnede struktur med boliger, friarealer, parkering
mv. Herefter vil sagen blive forelagt Teknik- og Miljøudvalget mhp. at træffe
beslutning om at igangsætte en ny planlægning.

[adresse]:

Der er afholdt møde i [adresse] den 26.
oktober 2017. Referater fra møderne i rådet ligger på kommunens hjemmeside
under "Udvalg, råd og nævn".

Trafiksikkerhedsprojekt i [adresse]

Ifølge Vejdirektoratets vurdering, er det
trafiksikkerhedsmæssigt fordelagtigt at etablere en hastighedszone på 30 km/t i
det pågældende område. De røde markeringer i asfalten vurderes imidlertid ikke
at være en hensigtsmæssig løsning sammen med den officielle vejafmærkning.
Politiets erfra-gruppe i [adresse] og på [adresse] har meddelt Vejdirektoratets
vejstandardafdeling, at de er af den opfattelse, at den form for afmærkning er
regulerende, ligesom den kan virke vildledende og tage opmærksomheden fra den
egentlige vejafmærkning, derfor godkender Vejdirektoratet ikke farvet
belægning.